ສປຊ ຕ້ອງການເພີ່ມກຳລັງ ໃນ Ivory Coast
ສປຊ ຮ້ອງຂໍໃຫ້ສົ່ງກຳລັງຮັກສາສັນຕິພາບ ໄປເພີ່ມໃນ Ivory Coast
ອົງການສະຫະປະຊາຊາດກ່າວວ່າ ຕົນຕ້ອງການກຳລັງ ທະຫານຕື່ມອີກ 1,000 ຫາ 2,000 ຄົນ ໃນ Ivory Coast ຫຼື Cote D’Ivoire ທ່າມກາງທີ່ໄດ້ເກີດຄວາມ ວຸ້ນວາຍຫຼັງການເລືອກຕັ້ງ ຍ້ອນປະທານາທິບໍດີບໍ່ຍອມ ລົງຈາກອຳນາດ ຫົວໜ້າກຳລັງຮັກສາສັນຕິພາບ ຂອງສະຫະປະຊາຊາດ ໃນ Cote D’Ivoire ທ່ານ Alain Le Roy ກ່າວໃນ ມື້ວັນພຸດວານນີ້ວ່າອົງການສະຫະປະຊາຊາດຈະຮ້ອງຂໍ ຕໍ່ສະພາຄວາມໝັ້ນຄົງ ກ່ຽວກັບກຳລັງທະຫານເພີ່ມຕື່ມ ໂດຍຫວັງວ່າ ກຳລັງເຫຼົ່ານີ້ ຈະຖືກສົ່ງໄປ ພາຍໃນສອງ ສາມອາທິດຂ້າງໜ້ານີ້ ກຳລັງຮັກສາສັນຕິພາບໄດ້ຮັກສາການຢູ່ອ້ອມໂຮງແຮມບ່ອນທີ່ທ່ານ Alassane Ouatta- ra ຜູ້ທີ່ປະຊາຄົມນາໆຊາດຮັບຮູ້ວ່າເປັນຜູ້ຊະນະການເລືອກຕັ້ງປະທານາທິບໍດີ ໄດ້ເຂົ້າໄປ ອາໃສຢູ່ເພື່ອຫລົບໄພເປັນເວລາຫຼາຍອາທິດມາແລ້ວ ແລະອົງການສະຫະປະຊາຊາດກ່າວວ່າ ມີ 170 ກວ່າຄົນໄດ້ຖືກຂ້າຕາຍໄປແລ້ວໃນຄວາມ ຮຸນແຮງທີ່ເກີດຂຶ້ນ ນັບແຕ່ໄດ້ມີການເລືອກຕັ້ງໃນເດືອນພະຈິກ ເປັນທີ່ປາກົດວ່າ ການດຳເນີນຄວາມພະຍາຍາມ ເພື່ອຢຸດຕິວິກິດການທາງດ້ານການເມືອງ ຕົກຢູ່ໃນສະພາບບໍ່ໄປບໍ່ມາ ທັງໆທີ່ໄດ້ມີການດຳເນີນຄວາມພະຍາຍາມ ທາງດ້ານການທູດ ຢ່າງຂຸ້ນຂ້ຽວ ໂດຍປະເທດຕ່າງໆໃນອາຟຣິກາ